18. ΠΡΑΞΙΣ ΥΠΟΥΡΓ. ΣΥΜΒΟΥΛΙΟΥ υπ’ αριθ. 193 της 17/28 Δεκ. 1979 (ΦΕΚ Α΄287) Περί ορισμού α)ανωτάτου ορίου του εκ δικαιοπραξίας και β)του νομίμου και εξ υπερημερίας τόκου.  Λαβόν υπ’ όψιν: 1.Τας διατάξεις του άρθρ.15 (παρ.5) του Νόμ. 876/1979 "περί τροποποιήσεως και συμπληρώσεως διατάξεων αναφερομένων εις την ανάπτυξιν της κεφαλαιαγοράς, εν συνδυασμώ προς τας του Α.Ν. 261/1968 "περί χρόνου ανακλήσεως παρανόμων Διοικητικών Πράξεων". 2.Την  υπ’ αριθ. 145/28.9.1979 πράξιν αυτού, δια της οποίας ωρίσθη το ανώτατον όριον του μεν εκ δικαιοπραξίας τόκου εις ποσοστόν 23% ετησίως του δε εκ νομίμου και εξ υπερημερίας τόκου εις ποσοστόν 25% ετησίως (ΦΕΚ 233/Α/11.10.1979). 3.Το γεγονός ότι εν τη προμνημονευομένη πράξει, εκδοθείση συμφώνως προς σχετικήν απόφασιν της Νομισματικής Επιτροπής, ληφθείσαν κατά την υπ’ αριθ. 246/30.8.1979 συνεδρίασιν αυτής, καθωρίσθη το ανώτατον όριον του νομίμου και εξ υπερημερίας τόκου.  4.Το υπ’ αριθ. 3153/8.11.1979 έγγραφον της Νομισματικής Επιτροπής.  5.Προφορικήν εισήγησιν του Υπουργού Συντονισμού, αποφασίζει: Ανακαλεί, εν μέρει, την υπ’ αριθ. 145/28.9.1979 πράξιν αυτού και δη την παρ. β΄αυτής και ορίζει το ποσοστόν του νομίμου και εξ υπερημερίας τόκου εις 25% ετησίως.  